2015 m. Jungtinių Tautų klimato kaitos konferencija

2015 m. Jungtinių Tautų klimato kaitos konferencija, dažnai trumpinama COP 21, vyko nuo 2015 m. lapkričio 30 d. iki gruodžio 12 d. Paryžiuje, Prancūzijoje. Tai buvo 21-a kasmetinė Partijų konferencijos sesija, skaičiuojant nuo 1992 m. Jungtinių Tautų Bendrosios klimato kaitos konvencijos ir 11-a Partijų susirinkimo sesija nuo 1997 m. Kioto protokolo. Konferencijos tikslas buvo pasiekti teisiškai įpareigojantį bendrą susitarimą tarp visų pasaulio valstybių dėl klimato.

Konferencija vyko Le Buržė komunoje, Paryžiuje.

Tikslai 
Pagrindinis konferencijos aspektas – spręsti, kaip neleisti vidutinei Žemės temperatūrai viršyti 2 °C lygio, lyginant su rodikliais iki pramonės revoliucijos.

Finansai 
Skaičiuojama, kad šios konferencijos organizavimas kainavo apie 170 mln. €. Prancūzijos vyriausybė patvirtino, kad 20 procentų šios sumos padeng4 tokios kompanijos kaip Engie, Électricité de France, Air France, Renault–Nissan aljansas ir BNP Paribas.

Rezultatai 
Šių derybų metu Paryžiuje 195 šalių delegatai patvirtino susitarimą, kuris padės stabdyti pasaulinį klimato atšilimą. Šalys užsibrėžė tikslą, jog globali temperatūra kiltų gerokai mažiau, nei 2 laipsniais bei numatė dėti pastangas, kad šiltėjimas neviršytų 1,5 laipsnio. Siekiant šių tikslų, šiltnamio dujų išmetimas iki amžiaus vidurio turėtų būti sumažintas 40-70 proc.

Nuorodos 

 Oficiali Prancūzijos vyriausybės svetainė 
 Oficiali JTO svetainė

Šaltiniai 

Visuotinis atšilimas
Paryžius
Jungtinių Tautų konferencijos